গণপ্রজাতন্ত্রী বাংলাদেশ সরকারের বাণিজ্য মন্ত্রণালয়ের আওতাধীন জাতীয় ভোক্তা অধিকার সংরক্ষণ অধিদপ্তর ২০০৯ সালে প্রতিষ্ঠিত হয় । জাতীয় ভোক্তা অধিকার সংরক্ষণ অধিদপ্তরের প্রধান কার্যালয় ১ কারওয়ান বাজার, টিসিবি ভবন, ঢাকায় অবস্থিত । এই আইনের উদ্দেশ্য পূরণকল্পে জাতীয় ভোক্তা অধিকার সংরক্ষণ পরিষদ নামে একটি পরিষদ গঠন করা হয়েছে। বাণিজ্য মন্ত্রণালয়ের দায়িত্বে নিয়োজিত মাননীয় মন্ত্রী মহোদয় এই পরিষদের চেয়ারম্যান । পরিষদ কর্তৃক নির্দেশিত কার্যাবলী সম্পাদন, ক্ষমতা প্রয়োগ ও দায়িত্ব পালনের জন্য সার্বক্ষণিক কর্মকর্তা হিসাবে একজন মহাপরিচালক নিয়োজিত আছেন। জাতীয় ভোক্তা অধিকার সংরক্ষণ আইন ২০০৯ আইনটি বাস্তবায়নের জন্য জেলা পর্যায়ে জেলা কার্যালয় প্রতিষ্ঠিত হয়। প্রত্যেক জেলায় জেলা ভোক্তা অধিকার সংরক্ষণ কমিটি নামে একটি কমিটি গঠন করা হয়েছে। জেলা প্রশাসক মহোদয় এই কমিটির সভাপতি । জেলা পর্যায়ে আইনটি বাস্তবায়নের জন্য সার্বক্ষণিক কর্মকর্তা হিসাবে একজন সহকারী পরিচালক নিয়োজিত আছেন।